# **DECIZIA ETAPEI DE ÎNCADRARE**

## Nr. PROIECT din zz.ll.aaaa

....

Ca urmare a solicitării de emitere a acordului de mediu adresate de **COMUNA CAPILNITA**, cu sediul în Str. NAGY, Nr. 352, Căpâlniţa, Judetul Harghita, prin Benedek László în calitate de primar, înregistrată la APM Harghita cu nr. 9104/17.11.2015, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 23.08.2016, că proiectul **“ Canalizare menajeră şi staţia de epurare în comuna Căpîlniţa “** propus a fi amplasat în com. Căpîlniţa, sat. Căpîlniţa, intravilan nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**1.** **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.b, coroborat cu pct. 11, lit. c;**

**b) Caracteristicile proiectului:**

a. Mărimea proiectului:

Comuna nu dispune de o rețea de canalizare funcțională și autorizată cu toate că rețeaua de apă potabilă este realizată încă din anii 1990. Investiţia este oportună având în vedere că investiția va deservi pe termen lung întreaga populaţie a localității Căpîlnița Potențialul economic constă în primul rând în creșterea atractivității comunei pentru investiții, având în vedere că prin realizarea acestui proiect toate utilitățile necesare ar fi în funcțiune în comună.

Multe case deversează apele uzate direct în șanțuri sau pe terenuri agricole. Există conducte de canalizare în zona centrală, care s-au montat în anul 2015.

Date generale:

numărul de locuitori a comunei Căpâlnița (conform recensământului din 2012): 2026

număr de locuințe: 680

număr gospodării: 720

număr total de imobile care se pot racorda la conductele proiectate și existente: 477

Număr total de conducte de canalizare menajeră proiectate: 7,16 km

În această soluție se propune realizarea rețelei de canalizare cu funcționare gravitațională unde permite relieful terenului și sub presiune, unde se necesită.

Astfel în această soluție parametrii principali a rețelei de canalizare sunt:

Tip canalizare: canalizare în sistem divizor ramificat

Din punct de vedere a curgeri apelor menajere: gravitațional și prin pompare

Număr stații de pompare ape uzate: 1 buc, prevăzută cu 1 pompă activă și una de rezervă

Lungimea totală a conductelor de canalizare: 7,16 km

Adăncimea de montaj (măsurată de la generatoarea superioară a conductei): minim 1,20 m, maxim 4,20 m

Tip conducte: conducte de PVC, SN8 cu mufe și garnituri de cauciuc pentru canalizare cu scurgere gravitațională și PE HD, PN6 pentru conductele prin pompare

Diametre folosite: Dn200 şi Dn250 mm pentru conductele PVC și Dn63 pentru conductele de PE HD

Cămine: prefabricate din beton, etanșe, cu diametre de 1000 mm, prevăzute cu capace carosabile

***Stația de pompare ape uzate menajere:***

se va prevede o stație de pompare pentru ape uzate menajere tip prefabricat echipată cu:

1 pompă activă și 1 pompă de rezervă

armături: de închidere, de reținere

conductă de aerisire

tablou electric de forță și automatizări

***Stația de epurare***

##### Epurarea apelor uzate colectate

Stația de epurare va fi amplasată la o distanță mai mare de 300 m, față de cel mai apropiată imobil.

Pentru epurarea apelor uzate va fi executată o staţie de epurare, cu capacitatea de 180,00 m3/zi (2,10 l/s).

Concentraţiile de substanţe poluante în apa uzatã brutã, au fost determinate pe baza breviarului de calcul conform Normativ pentru proiectarea tehnologică a staţiilor de epurare a apelor uzate orăşeneşti, treptele de epurare mecanică şi biologică şi linia de prelucrare şi valorificare a nămolurilor. Aceste valori, concentraţiile limitã maxim admise conform normativului NTPA - 001, respectiv eficienţele de epurare necesare sunt prezentate în tabelul de mai jos:

|  |  |  |  |  |
| --- | --- | --- | --- | --- |
| Nr.  crt. | Denumire indicator | Concentraţia  în apa uzatã  brutã [mg/l] | Concentraţia  limitã max.  admisă [mg/l] | Eficienţa de epurare  nec. [%] |
| 1.  2.  3.  4. | Materii totale în suspensie (MTS)  Cons.biochimic de oxigen (CBO5)  Azot amoniacal (NH4+)  Fosfor total Ptotal | 500  300  30  9 | 60  25  3  2 | 88,0  91,6  90,0  22,2 |

Emisar: - pârâul Homorodu Mic

Sistemul de canalizare: - tip separativ

Capacitate SE=2103 LE

***Descrierea fluxului tehnologic***

*Epurare mecanică*

Apele uzate sosite la staţia de epurare intră în căminul de primire, de unde sunt pompate spre un grătar fin cu curăţare mecanică, care are rolul de eliminarea deşeurilor grosiere.

*Epurarea biologică şi chimică – Reactorul SBR*

Tehnologia de epurare este cu încărcare mică, cu epurare biologică totală, cu nitrificare şi denitrificare în acelaşi spaţiu, cu eliminarea biologică a fosforului şi posibilitate de eliminare complementară a fosforului prin precipitare utilizând dozarea de chimicale.

Pe durata procesului de denitrificare, menţinerea în suspensie a nămolului activ este asigurat de un amestecător submersibil.

Această tehnologie asigură o concentraţie de nămol corespunzătoare şi un grad înalt de eliminare a nitraţilor. Necesarul de oxigen a bazinului de aerare este asigurat de o instalaţie a bazinului de aerare. Cuplarea – decuplarea acestei instalaţii este comandată pe baza semnalelor venite de la sondele de oxigen.

Pentru eliminarea suplimentară a fosforului dozarea soluţiei de sare feroară se face în zona anoxică. Instalaţia de dozare şi recipientul de amestec sunt amplasate în camera chimicalelor din pavilionul de exploatare. Pentru dozare se foloseşte o pompă de dozare.

*Reactor biologic SBR (2 buc)*

instalaţia de aerare

instalaţia de amestecare

instalaţia de evacuare apă

instalaţia de evacuare nămol

*Instalaţii din pavilionul de exploatare (tip container)*

instalaţie dozare sare feroasă suflata

*Nivelul de oxigen dizolvat*

În bazinul de aerare este necesară asigurarea unei cantităţi de oxigen dizolvat de 1,5 – 2 g/m3. Această valoare poate suferi corecţii funcţie de cantitatea şi calitatea infuientului efectiv în staţia de epurare. La reglarea acestei valori este primordială asigurarea în condiţii de siguranţă a descompunerii substanţelor organice şi a amoniului şi numai după aceea asigurarea denitrificării şi eliminarea biologică a fosforului.

*Eliminarea fosforului*

În situaţii normale eliminarea fosforului se face pe cale biologică. În cazurile în care avem o fluctuaţie a cantităţii şi calităţii apelor uzate, temperaturii, pentru a putea respecta parametrii de evacuare a fosforului, avem posibilitatea de dozare a soluţiei de sare feroasă manual, care are ca rezultat precipitarea fosforului. Stabilirea dozării se face funcţie de eficienţa eliminării acestuia pe cale biologică şi se face prin dispoziţii date la faţa locului.

LINIA NĂMOLULUI

*Evacuare nămol în exces*

Dacă în bazinul de aerare gradul de decantare a nămolului activ depăşeşte valoarea de 500 ml /l / 30 min, o parte din acest nămol trebuie considerat nămol în exces.

Evacuarea nămolului în exces se face printr-o manevră de evacuare din sistemul de recirculare. Nămolul evacuat va ajunge în concentratorul de nămol. Operaţiunea de evacuare a nămolului în exces se termină în momentul în care nivelul de nămol va fi de 400 ml/l. Evacuare de nămol în exces se poate face numai după măsurători de decantare şi analiză asupra randamentului de nitrificare-denitrificare. În cazul funcţionării la capacitate al staţiei se va asigura o concentraţie de nămol de 4,0 kg/m3. Această valoare poate fi de 3,6 - 3,8 kg/m3 vara, sau de 4,2-4,4 kg/m3 iarna, ţinând cont de temperatură şi vârsta nămolului.

*Tratarea nămolului*

Nămolul în exces, evacuat din bazinele SBR, este transmis spre bazinul concentrator de nămol gravitaţional, de unde este evacuat periodic prin vidanjare.

b. Cumularea cu alte proiecte: *nu este cazul.*

c. Utilizarea resurselor naturale: *nu este cazul.*

d. Producţia de deşeuri:

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

e. Emisii poluante, inclusiv zgomotul şi alte surse de disconfort

*În timpul construcţiei:*

*-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

f. Riscul de accident, ţinându-se seama în special de substanţele şi de tehnologie utilizate:

*- Nu este cazul.*

**2**. **Localizarea proiectului**:

2.1.utilizarea existentă a terenului: drumuri comunale *conform Certificatului de urbanism nr. 12/22.07.2015 emis de Primăria Comunei Căpîlniţa.*

2.2.relativa abundenţă a resurselor naturale din zonă, calitatea şi capacitatea regenerativă a acestora:*- nu este cazul*

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: nu sunt*

*f.* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare:*amplasamentul proiectului nu se află în interiorul ariilor naturale protejate declarate prin acte normative. Din acest motiv proiectul* ***nu*** *intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

*Cea mai apropiată arie naturală protejată, sit Natura 2000 “Harghita Mădăraş” cu codul ROSCI0090 se află la o distanţă de 5 k m.*

*h.*ariiledenspopulate*: nu este cazul,*

*i.*peisajelecusemnificaţieistorică*,* culturalăşiarheologică*: nu este cazul*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă, a intravilanului comunei Căpîlniţa .*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct. 1.d.*

d. probabilitatea impactului*: mică*

e. durata, frecvenţa şi reversibilitatea impactului*:*

*Impact de scurtă durată, numai în timpul executării lucrărilor de execuţie. Nu rezultă impact remanent.*

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

abandonarea, înlăturarea sau eliminarea deşeurilor în locuri neautorizate;

staţionarea mijloacelor de transport în afara terenurilor desemnate în acest scop

distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în timpul lucrărilor, măsurat la 3 m de faţada celei mai apropiate clădiri de locuit şi la 1,5 m înălţime de la sol - în conformitate cu prevederile prevederile standardului SR ISO nr. 1996/2-08 şi ale Ordinului Ministerului Sănătăţii nr. 119/2014 - nu va depăşi valoarea maximă de: L ech = 55 dB(A) între orele 7.oo  - 23.oo

L ech = 45 dB(A) între orele 23.oo – 7.oo;

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

.g. Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU AAA**

DOMOKOS László József ing. LÁSZLÓ Anna

**ÎNTOCMIT,**

ing. BARABÁS Zoltán